
L'avantsala al més enllà encara té un nom: senyor Alzheimer

Sense paraules. No en calen. El gest, la màscara, l'ambientació, la banda sonora, els objectes... El silenci i el que suggereix és l'autèntic protagonista d'aquest espectacle visual, «André & Dorine», un espectacle d'autoria basca, creat per una companyia encara jove, que des del 2010 passeja per tot el món amb aquesta mirada que fa, poètica, tendra, emocionant i d'un cert humor agredolç, a la malaltia de l'Alzheimer.


Tres intèrprets i una quinzena de personatges. Una història que recula en el temps d'una parella d'avis que lluita entre la memòria que fuig i el present que la vol retenir. Ell, André, un escriptor de la vella raça. Ella, Dorine, una violoncel·lista amb la memòria a l'arquet. Vella màquina d'escriure amb el clec, clec, persistent de les tecles, com un ritme que contrasta amb la suavitat del cos i les cordes del violoncel. 

Estructurada en brevíssimes escenes, l'obra va mostrant l'anar i venir d'una relació que es deteriora progressivament i que enganya l'espectador des d'una presumpta proposta d'humor, amb petits gags que pouen en la vida quotidiana de la parella. Però ben aviat l'humor mostra la seva doble cara i les rialles de l'auditori es van apagant lentament mentre l'alè es corglaça i l'espurneig de l'emoció de molts espectadors s'amaga en la foscor de la sala.

Seria una equivocació centrar l'interès de l'obra només en l'anècdota de l'argument, l'assot de la malaltia de l'Alzheimer que visita tantes famílies inesperadament. És un valor afegit, valent, honest de la companyia. Però darrere hi ha la dramatúrgia, espigolada al màxim per mostrar els moments més importants de les circumstàncies de la parella, hi ha la música que acompanya el batec del sentiment, hi ha les màscares —confecció pròpia i que deuen fer suar la cansalada als tres intèrprets— i hi ha la interpretació dels tres, formats amb la companyia alemanya Family Flöez. És una interpretació pausada, mil·limètrica, ajustada al gest, expressiva i que omple el buit de les paraules que «André & Dorine» limita als centenars de folis escrits amb la vella màquina d'escriure per atrapar el temps, la memòria que se'n va, la història de cadascuna de les fotografies penjades a la paret del vell habitatge de la parella d'avis.

«André & Dorine» no escatima els moments més durs que proporciona l'Alzheimer a qui el pateix i els qui l'envolten: la pèrdua del domini de l'arquet, la confusió dels mitjons per guants, la bossa de mà per barret, l'abric cordat al revés, l'escombreta del vàter pel raspall del cabell... la desesperació d'André que té cura de Dorine —cuidador familiar com tants n'hi ha avui en dia sisplau per força— abans que una cuidadora auxiliar entri a la casa a hores —d'origen immigrat, esclar. I enmig dels dos, el fill d'André i Dorine, abatut per la degradació física de la mare i el lligam amb la memòria que vol retenir el pare.

La història del pare i el fill es repeteix. O torna a començar. L'estoig del violoncel fa de taüt simbòlic quan Dorine se'n va. Entremig, els de Kulunka Teatro han explicat una experiència tan universal i identificable que no té fronteres ni de comprensió ni d'edat i que entendreix els avis, fa reflexionar els fills ja grans i adverteix els néts joves del que la roda del temps, en aquest segle, deixa caure com una llosa sobre les famílies. L'avantsala al més enllà encara té un nom: el senyor Alzheimer.

Andreu Sotorra, Clip de Teatre, 6 setembre 2015.
L’expressió més tendra i emocionada des del silenci


Com és possible que hagi trigat tant temps a arribar l’epsectacle «André i Dorine» a les cartelleres de Barcelona? És sublim i, alhora per a un gran public. És veritat que, d’entrada, sembla un pèl arriscat el tema (com varia la relació de parella d’uns avis quan apareix l’alzheimer)  i la forma d’expressió (únicament, el gest) però es va comprovar de seguida la connexió que aconsegueix amb tota la platea, que acaba, dempeus aplaudint, en una segona funció (sempre es diu que la reacció del públic d el’estrena no sempre és sincera i que una segona funció és la que fàcilment la tensió dels actors decau). 

La companyia sap administrar molt bé les dosis d’emoció, alternant quadres més divertits que repassen la vida de la parella quan es van conèixer i van començar a compartir pis, amb els diferents estadis de la malaltia, que va evolucionant sense aturador. Es va veient com el cos de Dorine va perdent el Nord, amb una senzillesa i simplicittat exemplars. I també es poden comprendre les diferents reaccions dels familiars: des de voler ignorar la malaltia a mirar d’ajudar sense èxit, a acabar contractant una persona perquè la cuidi i pequè acabi ocupant l’últim racó de tendresa d’una mare que ja no sap qui és el fill.

El treball és de màscares, extrem que impedeix completar l’expressió amb el rostre. Només s’expliquen a través de la posició del cos, una veritable coreografia de moviments que executen al mil·límetre els tres actors perquè no hi hagi el més mínim dubte en l’evolució de la trama. El públic ha d’estar atent però de seguida es comprova com, amb el gest, hi ha molt més camp dramatúrgic que únicament l’humor (on, habitualment, està implantat). Les màscares, d’una factura farsesca (que semblen exprimir la comèdia) demostren que també poden ser ambigües i expressar-se en quadres dramàtics. El treball de Kulunka Teatro fa un pas molt ferm en el teatre de gest. Sí que, al principi, sembla que es limita a construir escenes petites, d’una trendra comicitat, sense aparentment més continuïtat (com aquells entranyables quadres del Bip de Marceau) la seva saviesa i sensibilitat aconseguirà trenar-les i anar bastint una peça més gran, de més profunditat.  De manera similar,de fet, als de Markeliñe amb l'»Andante» (Mostra d’Igualada, 2014), en què també sense paraules evoca  el desastre de la guerra, de les víctimes convertides en sabates desaparallades que s’extenen pel recorregut.

Castellucci explicava a «Sobre en concepte de rostre, en el fill de Déu» (Lliure, 2011) la degradació d’un pare al costat del fill, que l’intentava ajudar, sense massa sort. D’una contundència i poètica esclatants. Ho feia amb un quadre hiperrealista que contrastava després amb una gran imatge i una força poètica. El cas de «André i Dorine» pateix de la complicitat dels espectadros que han d’imagonar com ha quedat el lavabo o com s’ha d’anar desendreçant el dormitori. El codi amb el que s’expressa la companyia és clar, directe, sense possibilitat de confusió i permet exprimir una tendresa blanca, que fa bons els personatges i redimeix l’espectador (tothom té l’ombra de l’alzheimer que li volta per records familiars o per l’angúnia de ser-ne víctima). Veure la pau en què s’arriba a una fi que, de fet, és un nou començar, endolceix la trsitesa sincera del cementiri. El record de Dorine són les notes mortes del seu violoncel. 
Jordi Bordes, Recomana, 9 setembre 2015

Máscaras en el mundo del silencio


André y Dorine, es un montaje sumamente logrado de un teatro de máscaras y en silencio, que en lugar de encubrir y acallar, descubren y dan voz a lo intagible de las emociones humanas.

Un escenario muy cuidado, una creación de personajes sin tacha y un mundo construido con emociones verdaderas, hacen de este espectáculo algo que no debemos dejar de ver.

El proceso de relación de una pareja, ya muchas veces contado, no tiene esta vez una dramaturgia novedosa, pero sí una manera muy humana y emotiva de contarse. El proceso del olvido, de la enfermedad, del final de la vida y el principio de la nueva generación, es un tema abordado hasta el cansancio y en esta ocasión, no tenemos nada nuevo que contar, pero sí una manera diferente de sentir lo que se cuenta en unos personajes cuya irrealidad nos lleva a la idea de que la ficción no es una mentira, sino simplemente, otra realidad.

El punto más vulnerable del espectáculo es el relacionado con la dramaturgia, en parte por que es una historia demasiado conocida:  el proceso de enamoramiento y una vida juntos que acaba en enfermedad y olvido. Su mayor fortaleza es la capacidad histriónica y los cuidados detalles del discurso escénico. Muy interesante y técnicamente impecable.

Enid Negrete, Recomana, 27 juny 2016

No us el perdeu

Ultima setmana a Barcelona. Una perfecta simfonía escènica d´excepcional

sensibil.litat, capaç d´emocionar a joves i adults. Un cant sobre la vida,

l´amor, les relacions generacionals, la vellesa, aquesta pandèmia silenciosa i

domèstica que és l´alzheimer i la mort. Teatre visual amb màscares, sense

paraules, que et toca directament al cor. Tres actors que es desdoblen de forma sorprenentment àgil en 12 personatges (14 màscares, la parella protagonista contempla vellesa i joventut), mentre la música (violoncel i guitarra), actua com a narrador emocional.

Desprès del seu èxit a inicis de temporada al mateix Teatre Poliorama, exhaurint totes les entrades, Andre y Dorine, ha tornat aquest mes de juny sols tres setmanes, just desprès de la seva gira per México.

Estrenat l´octubre del 2010, ha trigat en arribar a Barcelona. El seu estrena a la ciutat va ser la passada tardor del 2015. Des del seu estrena el 2010, va viatjar, segueix viatjant, per més de vint països (23 en aquests moments, de Xina a Estats Units, passant per Nepal, Russia i un bon nombre de països europeus i llatinoamericans), i haver obtingut nombrosos premis entre ells el del Públic a la Millor Dramatúrgia al Festival de Birmingham (Regne Unit),  el  Premi al Millor Espectacle Estranger a La Habana (Cuba-2011) i a Los Angeles-Estats Units-premis otorgats pel Drama-Critics-Circle, els The best Ensemble Performance and The best Specialllity-Masks- març-2015).

Un espectacle concebut pels tres actors amb el director i l´ajudant de direcció (Garbiñe Insausti, José Dault, Iñaki Rikarte, Edu Cárcamo i Rolando San Martín), treballat durant quasi tres anys i que ha comptat amb la col.laboració d´altres destacats professionals en l´il.luminació (Carlos Samaniego-“Sama”), l'escenografia (Laura Eliseva Gómez), el vestuari (Ikerne Giménez) i especialment la música (Yayo Cáceres).

La companyia Kulunka Teatro es va crear el 2010 de la mà de dos joves i a l´hora experts actors-polfacètics, Garbiñe Insausti i José Dault. El seu primer espectacle va ser i és, André y Dorine, al que han seguit Solitudes, també treballant el teatre de màscares  i el món de la vellesa, i Taxidérmia de un gorrión, espectacle teatral i musical sobre la figura d´Edith Piaff.

Ferran Baile, Recomana, 18 de juny de 2016

Un espectacle universal que és Art en majúscula per l’emoció que transmet i pel compromís amb la nostra societat

Aquesta obra de petit format m’ha donat l’alegria escènica de l’inici de temporada, i no precisament perquè el que fan sigui comedieta ja que mostra −en poc mes d’una hora− com l’Alzheimer arriba per quedar-se a l’existència d’aquesta parella d’avis encantadors. 

El còctel de sentiments que es desencadena s’expandeix per la platea i, a mesura que avança l’espectacle, el públic esclata d’emoció, empatitzant absolutament amb aquests personatges que podríem ser nosaltres mateixos en un futur, o bé els nostres avis o pares ara mateix. Kulunka Teatro té el mèrit d’aconseguir-ho amb la precisió del gest i el moviment i l’encert de la música, en una proposta de teatre de màscares sense text.

La companyia ha treballat l’espectacle reconstruint el passat dels protagonistes a base de records que són petites escenes. S’agraeix molt aquesta visita al fil de la vida en comú d’André i Dorine per dos motius: d’una banda perquè ens permet conèixer millor els personatges; de l’altra, perquè dóna treva a les dures situacions del present marcat per l’Alzheimer que l’espectacle no maquilla en cap moment.

Teresa Ferré, Recomana, 28 setembre 2015

Fet amb amor

La bellesa amb què els bascos Kulunka Teatro escenifiquen l’Alzheimer és enorme. Retraten la duresa de la malaltia amb sensibilitat i molt d’amor. No l’edulcoren per treure-li dramatisme. No, el té tot. Des dels petits oblits i repeticions que presagien l’irremeiable, fins al diagnòstic i com, a poc a poc, la Dorine va perdent la memòria i aquest matrimoni de la tercera edat i el seu fill afronten la nova situació.

La companyia troba en el teatre de gest amb màscares el llenguatge perfecte per explicar la història. Increïble com poden dir tant sense pronunciar un sol mot. Tot ho fan saber a través de l’expressió corporal, una intenció que es veu reforçada per la caracterització dels personatges. Són actors de carn i ossos, però transcendeixen aquesta humanitat amb les màscares sobredimensionades amb perruca inclosa que els cobreixen completament el cap. Amagats sota uns rostres immòbils donen vida a diversos personatges que podrien semblar extrets d’una vinyeta de còmic, però alhora apareixen ben reals.

El silenci només es veu trencat per la mateixa acció i per la música, que és escaient i meravellosa, a mig camí entre l’alegria i la nostàlgia. Sens dubte, la il·luminació serà l’altra gran aliada i una contextualitzadora excel·lent. Així doncs, tot suma a una dramatúrgia i interpretació que commouen el pati de butaques perquè desprenen versemblança, ja sigui a partir de divertides situacions quotidianes fruit d’anys de convivència en confiança o bé pels coneguts danys que malauradament ocasiona la malaltia.

Pràcticament tot l’argument es desenvolupa en l’espai central d’un pis, un niu d’on s’aprofiten tots els racons, portes, parets i prestatges per visualitzar la vida familiar. Sols se surt d’aquest escenari casolà per anar al metge i amb

motiu de la inserció d’uns flashbacks que permeten caçar els records que s’esfumen. La solució —dur-los a un primer terme, mantenint el pis al darrere—si bé pot sobtar d’entrada, és del tot raonable ja que un canvi dràstic d’escenografia podria fer-hi més mal que bé i la llum sustenta responsablement la narració.

André y Dorine troba l’equilibri entre la tristesa que genera l’oblit, el terror que poden arribar a experimentar els malalts d’Alzheimer i la comicitat que desborda la vida en el seu dia a dia simplement per ser com som. Es confeccionen tota una amalgama de sentiments entre els quals broten moments de gran intensitat que penetren en el més íntim de l’espectador i que ja són més difícils de compartir… Molt i molt recomanable. 

Núria Cañamares, Recomana, 24 setembre 2015

La memòria del gest
La dificultat d’actuar amb una màscara (de cap sencer) rau en la cancel·lació de la part del cos humà més expressiva: la cara, els ulls, els llavis. Això obliga a una interpretació que potenciï al màxim la resta del cos. El virtuosisme gestual dels tres intèrprets de KulunkaTeatro fa que l’espectacle que ofereixen al Poliorama només fins diumenge esdevingui una de les experiències escèniques més commovedores i punyents d’aquest inici de temporada.

Una escenografia convencional que reprodueix un pis amb les parets empaperades situa tot d’una els protagonistes de la peça André & Dorine, un matrimoni ancià que transita per les rutines d’anys de convivència. Ell, atrinxerat rere una màquina d’escriure que tecleja sense aturall; ella que encara extreu belles melodies del seu violoncel.

En frescos flash-back ens conten com es van conèixer i enamorar l’escriptor i la instrumentista, la primera nit d’amor, el fill que se’n derivà, etc. El gest és el rei, així com l’ús expressiu d’objectes escènics, tot pronunciat amb un humor que genera autèntiques cascades d’hilaritat. Fins que irromp la malaltia típica del segle XXI: la pèrdua progressiva de la memòria que experimenta l’anciana.

Llavors els riures es congelen, i tot a escena comença a tenyir-se d’una tendresa profunda i entranyable. Desapareix de la vista el violoncel, però ella segueix aferrada a l’arquet. No reconeix, però despenja les fotografies de les parets per trobar-hi un punt de llum en el forat negre de la memòria eixuta. Espectacle entranyable i emotiu, però sobretot d’una gran qualitat expressiva.

Francesc Massip, Recomana, 14 setembre 2015

La gran sorpresa del inicio de temporada


André es escritor, Dorine violinista, juntos han llegado a esa edad en el que las manías forman parte de la vida cotidiana y la hacen más llevadera. De repente, el protagonista principal hace acto de presencia, el Alzheimer, Dorine se empieza a olvidar de las cosas más básicas y es André y su hijo quien la tienen que ayudar a recordar.

André y Dorine es una tragicomedia donde el Alzheimer se trata con un cuidado extremo. La ternura, la emoción y un punto de comicidad en las acciones son las notas más características de la obra. No hay sentimentalismo, se huye de la lágrima fácil aunque no cabe duda que algunos espectadores tendrán que recurrir a un pañuelo para secárselas porque la emoción que despiertan algunas escenas se deja notar a flor de piel.

Maravillosas interpretaciones, no hay texto, toda la intensidad de la obra se juega en el apartado gestual, que con sumo cuidado desgranan los actores. La música sin letra acompaña a los cambios de escena. La escenografía, un poco alejada de la boca del escenario, en un principio, deja de parecerlo cuando el juego de luces hace su aparición. 

André y Dorine es una obra única, que emociona, invita a pensar y reflexionar lo duro que es asumir que nos hacemos mayores y que poco a poco dejamos de ser uno mismo, con o sin enfermedad. Aunque siempre habrá alguien a nuestro lado para recordárnoslo. Con el corazón en un puño, a la salida sientes unas ganas terribles de llamar a tus padres para decirles «os quiero», para recordárselo, por lo que pueda pasar. 
Elisa Díez, Recomana, 13 setembre 2015

No es pot dir més ni millor sense paraules

André i Dorine, ens explica, sense una sola paraula, utilitzant el gest, però sobretot el llenguatge corporal i la màscara (aquella que tapa tota la cara de l’actor), una història d’amor, de patiment i de malaltia, que una parella viu en primera persona degut a la sobtada arribada de l’Alzheimer, en aquest cas, a la Dorine.

Sense recrear-se massa en les misèries del estralls que la malaltia va provocant en els/les qui la pateixen, sí que ens va assenyalant els diversos punts en què anem reconeixent (primera persona del plural, per aquells/es de nosaltres que l’hem viscuda ben a prop, en persones estimades) com arriba per quedar-se: primers descuits, oblits sense aparent importància, fins que poc a poc un oblida fins i tot els éssers estimats, i ja és incapaç de valer-se. Com t’enfades amb els que tenen cura de tu, com una manifestació de la impotència de saber (o si més no intuir) que ja no ets qui eres, que perds trossets de vida sense poder tornar enrere.

L’estructura de l’obra ens mostra aquest camí, però també, en aquesta hipèrbole del pas del temps mentre es desenvolupa la malaltia, com es van conèixer els protagonistes, una música i un escriptor, ben joves, i com es van enamorar, casar, tenir un fill i compartir una vida sencera. El fill se’ns presenta de gran, afectat com no pel que li està passant a la mare, i obrant en conseqüència. I també, com una meravellosa metàfora de com la vida es renova a sí mateixa, com de la desgràcia també en pot néixer l’amor i una nova parella. Real com la vida mateixa, com molts de nosaltres podríem testimoniar.

Però no penseu que només hi ha drama. Al principi, i apareixent de sobte i sense avisar, el llenguatge corporal i les situacions silencioses (que de vegades ens parlen alt i clar) ens mostren petits i divertits gags, sobretot basats en la quotidianitat més sincera, petita, reconeixible, imprescindible, d’aquests personatges de carn i os.

Només 3 actors (bé, dos actors i una actriu) interpreten els personatges d’aquesta peça deliciosa i que se’ns clava directament al cor. I aprofitant les possibilitats de les màscares, ens demostren que qualsevol d’ells pot interpretar qualsevol dels personatges que hem anat veient, deixant clar sense ambigüitats el sòlid treball de direcció i d’interpretació de la peça, de la qual també cal destacar el guió.

Guió que ens recorda, en algun moment els primers minuts de la genial Up! de Pixar, en l’estructura dramàtica a la sensacional i sensibilíssima ‘El diario de Noa’ (totes dues pel·lícules), però sobretot en el pla teatral, a l’estil inconfusible d’una companyia especialitzada en espectacles familiars, basca com aquesta que ens ocupa, anomenada ‘Marie de Jongh’.

No és senzill fer teatre sense paraules i explicar històries tan plenes d’emocions. I en algun moment, allà al nord, i sense aparent connexió, semblen haver trobat la pedra filosofal.
Josep Maria Vilaplana, Recomana, 12 setembre 2015

La tendresa dins la realitat més crua


Vénen precedits de quatre anys d’èxit i una extraordinària fama i, després de conèixer-los, només cal afegir: d’èxit i fama ben merescuts. Primer per l’atreviment d’abordar un tema dur com és la vellesa i la pèrdua de les facultats mentals; després per fer-ho des d’una acurada i respectuosa sensibilitat, que no cau en sensibleries ensucrades.

Kulunca Teatre ha sabut construir una peça teatral sense diàleg

escrit però amb una sòlida dramatúrgia que satisfà les necessitats d’estructura

i ritme, amb moments per a la tendresa, el drama i també l’humor. Encara que

els personatges no pronunciïn cap paraula, els artífexs de l’obra han

aconseguit establir complexos diàlegs gestuals amb l’ajuda de unes magnífiques màscares.

Unes màscares de cartró-pedra jugades magistralment per només tres

actors que donen vida a una dotzena de personatges. Es tracta d’una mena de

capgrossos que accentuen els trets dels personatges caricaturitzant-los; els

actors, amb les seu gest gran però precís, acaben allunyant-se del grotesc i

dotant la màscara d’una tendresa que es fa extensiva al material del que està

confeccionada.

Els de Kulunca no només han construït una història, en fer-ho,

han bastit tot un món on la màscara, l’actor, els objectes que els envolten i

els límits escenogràfics interrelacionen d’una forma determinada i arriben a

crear una realitat paral·lela. Una realitat, fins i tot més versemblant que la

pròpia realitat, d’on brolla una intensa emoció.
Iolanda G. Madariaga, Recomana, 11 setembre 2015

 PAGE 
1

